Harald Bjørkøy

Tenoren Harald Bjørkøy, fra Hemne i Sør-Trøndelag, ble tildelt Rikskonsertenes debutstøtte som sanger i 1982, og er prisvinner fra nasjonale og internasjonale sangkonkurranser. 

Han er tildelt Grieg-prisen for sine konserter og CD-innspillinger med Griegs sanger. Han har videre sunget et stort repertoar innenfor lied, oratorier og sunget hovedroller i operaer som Don Giovanni, Carmen, Jenufa, La Traviata, Trubaduren, I Pagliacci, og la Boheme. Han har bla arbeidet med dirigentene Karsten Andersen, Terje Boye Hansen, Antonio Pappano, Sixten Ehrling, Dimitri Kitajenko og Marc Soustrot.

Han har sunget flere hovedroller ved Den Norske Opera, vært solist med alle norske profesjonelle symfoniorkestrene og konsertert i en rekke europeiske land og i USA .  Han har medvirket ved en rekke LP og CD-innspillinger, radio og tv-produksjoner både som solist og kordirigent, og sunget med ulike operaselskaper i Norge og Skottland. Han har gitt en rekke mesterklasser i klassisk sang i og har også stor erfaring som korleder.

Harald Bjørkøy er professor emeritus fra  Griegakademiet, Universitetet i Bergen.

Harald Bjørkøy har gjennom konserter, operaframførelser, innspillinger og noteutgivelser bidratt til å løfte fram sangskatter av  sju norske meget dyktige komponister som havnet «i skyggen av Grieg»; Hjalmar Borgstrøm, Johannes Haarklou, Ole Olsen, Johan Selmer, Gerhard Schjelderup, Catharinus Elling og Arne Eggen.

Priser 
 Rikskonsertenes debutstøtte 1982
 Pris fra den internasjonale sangkonkurransen i s'Hertogenbosch, Nederland.
 Griegprisen for sine konserter og CD-innspillinger med Edvard Griegs sanger.

Diskografi 
 Shadow Songs EUCD 40 2007 Sammen med Hilde Haraldsen Sveen, Signe Bakke og Jan Hovden.
 Heimferd Simax PSC 3109 1994. Trondheim Symfoni og kor, Harald Bjørkøy, Ole Kristian Ruud,Anne Bolstad,Randi Stene, Ivar Gilhuus,Per Vollestad,Carsten Stabell.
 Schumann Dichterliebe,Grieg Songs. Vanguard Classics ARC 33. Harald Bjørkøy, tenor. Jens Harald Bratlie, piano. Recorded at Troldhaugen.
 Edvard Grieg: Songs with Orchestra. ARCD 1918. Harald Bjørkøy, Marianne Hirsti, Trondheim Symphony Orchestra, Ole Kristian Ruud.
 Edvard Grieg: Four Hymns for baritone and mixed choir op 74.Album for male chorus op 30 . VNP 0091-20 Harald Bjørkøy,                                                                      Bergen Cathedral Choir, Magnar Mangersnes conductor.
 The four tenor brothers Bjørkøy. Sonor records SON CD 6002. Harald Bjørkøy, Svein Bjørkøy, Kåre Bjørkøy, Gunnar Bjørkøy, Choir , Bjørn Sagstad, Audun Kayser piano. Live Recording from Olavshallen Trondheim sept 1996.
 Arne Dagsvik: I denne søte juletid. Pro Musica PPC9024. Harald Bjørkøy, Bodil Arnesen, Arne Dagsvik, Chorus , Arctimus. Christmas cantata and songs.
 Hjalmar Borgstrøm.Thora paa Rimol, opera in two acts op 7 SIMAX PSC 1230. Harald Bjørkøy,Randi Stene, Trond Hallstein Moe, Oddbjørn Tennfjord, Trønderopera chorus, Trondheim Symphony Orchestra, Terje Boye Hansen conductor.
 Hommage à Magnar Grøndal - Songar i utval, N.M.O 14505. Harald Bjørkøy tenor og Jan Hovden piano

Referanser

Eksterne lenker 
 
 
	

  Biografi hos proarte.no

Norske operasangere
Tenorer
Norske musikkprofessorer
Personer fra Hemne kommune